दिल्ली में सप्लाई होने वाला पानी पीने लायक नहीं, 11 सैम्पल मानकों पर फेल  
एनडीएमसी और दिल्ली जल बोर्ड के इलाकों के नमूने जांचे गए
पानी में एसिडिक कंटेंट और पीएच मानक के मुताबिक नहीं
राम विलास पासवान 3 अक्टूबर को लेंगे अधिकारियों की बैठक
ब्यूरो ऑफ इंडियन स्टैंडर्ड्स की प्राथमिक जांच में कुछ पाइप्ड वाटर के सैम्पलों में पानी का गंध मानक के अनुरूप नहीं पाया गया. कुछ पाइप्ड वाटर सैंपल में एसिडिक कंटेंट और पीएच मानक के मुताबिक नहीं था. एनडीएमसी के अधीन आने वाले इलाके से लिए गए एक पाइप्ड वाटर के सैंपल की क्वालिटी हार्ड वाटर की तरह का पाई गई.
यह तय किया गया है कि इन सभी 11 पाइप्ड वाटर के सैम्पलों की ब्यूरो ऑफ़ इंडियन स्टैंडर्ड्स दूसरे स्तर की जांच करेगा जिसमे यह पता लगाया जाएगा कि इसमें हानिकारक तत्व कितने हैं.
अब फूड मिनिस्टर राम विलास पासवान ने 3 अक्टूबर को एनडीएमसी, दिल्ली  जल बोर्ड, खाद्य मंत्रालय और ब्यूरो ऑफ़ इंडियन स्टैंडर्ड्स के बड़े अधिकारियों की बैठक बुलाई है जिसमें दिल्ली में पाइप्ड वाटर सप्लाई की गुणवत्ता की समीक्षा की जाएगी.